钦定古今图书集成/明伦汇编/闺媛典/第146卷 > 王恺妻高氏
## 钦定古今图书集成/明伦汇编/闺媛典/第146卷 > 王恺妻高氏

按《畿辅通志》：高氏，宣府人，指挥王恺妻。会兵变，恺被
创死。或劝高改适，高厉声曰：“我固命妇，又忠臣妻，若
何出是言？”劝者沮丧。孀居四十馀年。正德辛未，诏旌
其门。

===王景妻刘氏===按《良乡县志》：“刘氏，巨富屯军人王景妻。正德间，流贼
乱，景父让当从征，景愿代父行剿贼至太和县，没于
陈。刘年十九，闻丧痛甚，欲自杀，人救之，不得死。守节
四十馀年，寿终。”